Vendsyssel Elite Badmintons to deltagere i Hong Kong Super Series, Tracey Hallam og Flandy Limpele kvalificerede sig begge torsdag til kvartfinalerne.

I damesingle vandt Tracey Hallam endnu en sikker sejr i to sæt. Hun vandt 21-13, 21-15 over Kwan Yi Mong, Hong Kong. I kvartfinalerne, der spilles fredag, skal VEB's englænder prøve kræfter med den fjerdeseedede kineser, Lan Lu. I mixeddouble vandt Flandy Limpele og Vita Marissa i anden runde 21-18, 22-20 over Hoi Wah Chau og Yohan Hadikusumo Wiratama, Hong Kong. Det indonesiske par møder i kvartfinalerne det koreanske par Hyo Jung Lee og Yong Dae Lee. Koreanerne overraskede i dag ved at sende englænderne Gail Emms og Nathan Robertson ud af turneringen.